**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 628**

от заседание на Общинския съвет,

проведено на 25.11.2021 г., Прот. № 40

**ОТНОСНО:**Кандидатстване по проект „Красива България” за 2022 г., Мярка М02 „Подобряване на социалната инфраструктура”

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), във връзка със стартирала процедура за набиране на проектни предложения към Министерството на труда и социалната политика (МТСП) по Проект “Красива България” за 2022 г., по Мярка М02 „Подобряване на социалната инфраструктура” и предложение с Вх. № 1143/12.11.2021 г. от д-р Генчо Генчев – Кмет на Община Свищов, Общински съвет – Свищов,

**Р Е Ш И:**

1. Дава съгласие Община Свищов да кандидатства в качеството си на допустим бенефициент пред Проект „Красива България“ за 2022 година с проектно предложение **„Модернизация на спортната инфраструктура на СУ „Цветан Радославов“ гр. Свищов“,** с административен адрес – град Свищов, ул. „Черни връх“ № 66.
2. Възлага на Кмета на Община Свищов да извърши всички необходими процедури по кандидатстване в съответствие с поетите задължения и компетенции за участие в Проект „Красива България” за 2022 г.
3. Община Свищов ще осигури съфинансиране по проекта в размер на 131 372,00 лв., - 53 % от общата стойност на проект „Модернизация на спортната инфраструктура на СУ „Цветан Радославов“ гр. Свищов“,чийто общ бюджет е 247 872,00 лева.

**МОТИВИ:** За поредна година Община Свищов кандидатства за участие в проект „Красива България“ към Министерството на труда и социалната политика.

През 2019 година Община Свищов реализира проектно предложение, ориентирано към Мярка М02 „Подобряване на социалната инфраструктура“ за изпълнение на дейности в СУ „Димитър Благоев“, с адрес град Свищов, ул. „Петър Ангелов“ № 17.

През 2020 година проектното предложение на Община Свищов също бе насочено към Мярка М02 „Подобряване на социалната инфраструктура“ за изпълнение на дейности в СУ „Николай Катранов“, с адрес град Свищов, ул. „Христаки Павлович“ № 8.

През 2021 г. Община Свищов по проект „Красива България“ реализира проектно предложение за ремонт на фасада и ограда на ДГ „Слънчо“ в гр. Свищов.

Тази година продължава политиката, насочена към осъвременяване на материалната база на учебните заведения, като проектното предложение за 2022 г. е насочено към реновиране на спортната площадка на СУ „Цветан Радославов“ в град Свищов.

Към настоящия момент в сградата на СУ „Цветан Радославов“ в град Свищов се възпитават и обучават 330 ученици, от I -XII клас, разпределени в 19 паралелки, а за тях се грижат 50 човека, педагогически и непедагогически персонал.

Сградата е топлоизолирана, но съществуващата спортна площадка в двора на училището за игра на децата е оборудвана със съоръжения, които не отговарят на изискванията на Наредба 1 за условията и реда за устройството и безопасността на площадките за игра.

Днешното състояние на тази територия е нефункционално - напукани настилки, амортизирани спортни уреди, което я прави нефункционална и децата, обучаващи се в учебното заведение не могат разнообразно да спортуват и заниманията им са ограничени.

Няма обособени зони за други спортове на открито, настилката е оронен асфалт, което поставя в риск учениците по време на спортни занимания. От изключителна важност е сформираните спортни клубове, които въпреки всичко постигат отлични резултати, да бъдат осигурени с подходящи зони за тренировка с оглед създаване на материална среда, която да подпомага, а не да ограничава развитието на потенциала на младите спортисти.

Към училището са сформирани спортни клубове по хокей на трева, тенис на маса, волейбол, лека атлетика и други, завоювали множество медали и купи и участващи в редица спортни първенства и турнири.

Наличието на добра материално-техническа инфраструктура с подходящо оборудвани съоръжения ще допринесат за популяризиране на съответните спортове, както и за осмисляне на свободното време на всички ученици.

Актуалното състояние на обекта налага необходимост от работа за обновяване и модернизиране на дворното пространство на училището и изграждане на спортна площадка с нови уреди и подходяща настилка.

От подобрената среда ще се възползват също така и семействата на децата, споделяйки общи моменти в двора на учебното заведение.

Настоящото проектно предложение ще допринесе за подобряване на материалната база в образователното заведение и качеството на предлаганата образователна услуга.

1. Състояние на обекта.

Съществуващата спортна площадка в двора на училището за игра на децата е оборудвана със стари и /или липсващи съоръжения, които не отговарят на изискванията на Наредба 1 за условията и реда за устройството и безопасността на площадките за игра. Днешното състояние на тази територия е лошо – напукани настилки, разрушени огради и спортни уреди, което я прави нефункционална и децата, обучаващи се в учебното заведение не могат разнообразно да спортуват и заниманията им са ограничени. Няма обособени зони за други спортове на открито, настилката е оронен асфалт, което поставя в риск учениците по време на спортни занимания. От изключителна важност е сформираните спортни клубове, които въпреки всичко постигат резултати, да бъдат осигурени с подходящи зони за тренировка с оглед създаване на материална среда, която да подпомага, а не да ограничава развитието на потенциала на младите спортисти.

1. Необходими ремонтни дейности.

Необходимите ремонтни дейности са насочени към това, да се създадат благоприятни и безопасни условия за образователна, спортна и развлекателна дейност на децата и по този начин да се повиши качеството на получаваното образование.

Проектното предложение предвижда изграждането на комбинирано спортно игрище за хокей на трева и футбол, както и ще бъдат изградени трибуни и монтирани седалки.

Заложено е също така спортната площадка да се огради с висока ограда с цел безопасност на децата по време на игри и тренировки.

За по-добра осветеност ще бъдат монтирани стълбове с лед осветление и мощни прожектори.

С изпълнение на заложените дейности ще се подобри базата на училището и качеството на предлаганата образователна услуга.

Общата стойност по проектното предложение „Модернизация на спортната инфраструктура на СУ „Цветан Радославов“ гр. Свищов“ възлиза на 247 872,00 лв., от които 116 500,00 лв., финансиране от ПКБ и 131 372,00 лв., собствен принос на Община Свищов.

В заседанието участват 26 общински съветници.

Гласували “За” – 26, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/